b'\n_START_ARTICLE_\nEmilie H\xc3\xb6gqvist\n_START_SECTION_\nBakgrunn\n_START_PARAGRAPH_\nEmilie H\xc3\xb6gqvist var datter av hoffstallmesteren hos greve De Geer, Anders H\xc3\xb6gqvist, og hans hustru Anna Beata Hedvall. Hennes bror Jean H\xc3\xb6gqvist (1814-1850) var en ber\xc3\xb8mt skuespiller.\n_START_SECTION_\nScenekarriere\n_START_PARAGRAPH_\nEmilie H\xc3\xb6gqvist begynte sin karriere som elev ved operabaletten 1821-26 og var deretter ansatt ved Anders Petter Berggrens teaterselskap 1826-28. _NEWLINE_I 1828 ble hun opptatt som aktriselev ved Kungliga teatern. Hun virket der fra 1831, og bortsett fra den h\xc3\xb8yroste rollen i Schillers Orleanska jungfrun, spilte hun hovedsakelig i komedier. Hennes karriere begynte p\xc3\xa5 alvor etter 1834, da teateret var p\xc3\xa5 utkikk etter en som kunne erstatte Sara Torsslow, som hadde forlatt teateret etter en streik; Charlotta Eriksson fikk f\xc3\xb8rst ta over Sara Torsslows roller, men da deres spillestil skilte seg meget fra hverandre var hun ikke veltilpasset for dem, og Emilie H\xc3\xb6gqvist fikk da sin sjanse. _NEWLINE_P\xc3\xa5 denne tid hadde hun en l\xc3\xb8nn p\xc3\xa5 1.200; som sammenligning kan sies at skuespillerinnes minstel\xc3\xb8nn var 200, og at de h\xc3\xb8yst betalte skuespillerinnene, Henriette Widerberg og Christina Enbom, hadde 1.600 respektive 1.500.\n_START_SECTION_\nPrivatliv\n_START_PARAGRAPH_\nHun hadde allerede tidlig mange elskere, blant annet den britiske ambassad\xc3\xb8rens s\xc3\xb8nn, John Bloomfield, med hvem hun i oktober 1833 fikk en datter, Tekla. Hun bodde f\xc3\xb8rst i Villa Framn\xc3\xa4s ved Djurg\xc3\xa5rdsbrunnsviken, og fra 1836 hadde hun en elegant leilighet ved Gustaf Adolfs torg i Stockholm, der hun holdt salong for den tidens skalder og kunstnere._NEWLINE_Mest kjent er Emilie H\xc3\xb6gqvist for at hun i sirka ti \xc3\xa5rs tid var elskerinne til kronprins Oscar, den senere kong Oscar I. Relasjonen ble innledet h\xc3\xb8sten 1836 og H\xc3\xb6gqvist gikk med p\xc3\xa5 det f\xc3\xb8rst etter en lang tids kurtise fra hans side. Det var meget omtalt i samtidens Stockholm, og Oscar hadde en vakt utenfor hennes boliger under sine bes\xc3\xb8k. Forholdet resulterte i to s\xc3\xb8nner: Hjalmar f\xc3\xb8dt 1839, d\xc3\xb8d 1874 i London, og Max f\xc3\xb8dt 1840, d\xc3\xb8d 1872 i Kina, uoffisielt kalt \xc2\xabprinsarna av Lappland\xc2\xbb. At s\xc3\xb8nnene var hennes og Oscars var vel kjent i samtiden og hun gjorde selv ingen hemmelighet av det. Det var stor skandale, og hoffet tr\xc3\xa5dte inn \xe2\x80\x94 de begge s\xc3\xb8nnene ble gjemt unna i Hamburg og hennes og kronprins Oscars relasjon fikk en abrupt avslutning. Deres kj\xc3\xa6rlighetshistorie ble filmatisert i 1939 \xe2\x80\x94  Filmen om Emelie H\xc3\xb6gqvist med Signe Hasso og Georg Rydeberg i hovedrollene._NEWLINE_Senere i sitt liv hadde hun en sv\xc3\xa6rt n\xc3\xa6r relasjon med Emil Key, noe som fremg\xc3\xa5r av etterlatte brev ._NEWLINE_Fra 1842 var hun i langre perioder i Italia og ved Karlsbad i det senere Tsjekkia for \xc3\xa5 forbedre seg etter lungesott og muligens kreft. Emilie H\xc3\xb6gqvist d\xc3\xb8de i Torino i desember 1846 og ligger begravet i Torino. Hennes plass p\xc3\xa5 Dramaten ble ovetatt av Zelma Hedin, som fylte hennes plass p\xc3\xa5 rollelisten.'